**Ministru kabineta noteikumu projekta „****Grozījumi Ministru kabineta 2009.gada 17.februāra noteikumos Nr.164 „Noteikumi par aizdevumiem komersantu konkurētspējas uzlabošanai”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 25.augustā valsts akciju sabiedrība „Latvijas Attīstības finanšu institūcija Altum” (turpmāk – sabiedrība Altum) un Ekonomikas ministrija (turpmāk – EM) noslēdza līgumu par projekta „Otrā kārta – aizdevumi komersantu konkurētspējas uzlabošanai” (turpmāk – Līgums) īstenošanu. Līgums nosaka, ka aizdevumu izsniegšanai no Eiropas Reģionālās attīstības fonda (turpmāk – ERAF) līdzekļiem, valsts budžeta līdzekļiem un sabiedrības Altum finanšu līdzekļiem tiek izveidots aizdevumu fonds. Papildus Līgums nosaka, ka otrās projektu iesniegumu atlases kārtas ietvaros ir pieejams finansējums, ko veido procentu ieņēmumi no noguldījumiem pirmās projektu iesniegumu atlases kārtas ietvaros. Ministru kabineta 2009.gada 10.marta noteikumi Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai” (turpmāk – MK noteikumi Nr.238) nosaka kārtību, kā komersantu konkurētspējas uzlabošanas aizdevumiem tiks piesaistīti ERAF, valsts budžeta līdzekļi un sabiedrības Altum finanšu līdzekļi otrās projektu iesniegumu atlases kārtas ietvaros par kopējo finansējumu 7 804 998 *euro* apmērā. Saskaņā ar spēkā esošajiem Ministru kabineta 2011.gada 19.oktobra noteikumiem Nr.818 „Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos””, 2.2.1.1.aktivitātes „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk-2.2.1.1.aktivitāte) ietvaros ieguldījuma fonds tiek samazināts par 5 314 931 *euro*, t.sk. publiskais finansējums 3 929 931 *euro* apmērā, t.sk. ERAF finansējums 3 623 353 *euro* un valsts budžeta finansējums 306 578 *euro*, kā arī privātais finansējums 1  385 000 *euro* apmērā. Ņemot vērā, ka darbības programmas “Cilvēkresursi un nodarbinātība” 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” (turpmāk – 1.3.1.2.aktivitāte) ietvaros pieejamais finansējums ir izsmelts 2014.gada oktobra mēnesī, ar spēkā esošo MK noteikumu Nr.238 8.1punktu, EM rosināja 2.2.1.1.aktivitātes korekcijas rezultātā atbrīvojušos publisko finansējumu 3 929 931 *euro* apmērā, t.sk. ERAF finansējums 3 623 353 *euro* un valsts budžeta finansējums 306 578 *euro* novirzīt 2.2.1.4.1.apakšaktivitātes „Atbalsts aizdevumu veidā komersantu konkurētspējas uzlabošanai” (turpmāk – 2.2.1.4.1.aktivitāte) otrās projektu iesniegumu atlases kārtai, lai 2.2.1.4.1.aktivitātes ietvaros turpmāk sniegtu aizdevumus arī saimnieciskās darbības uzsācējiem. 2.2.1.4.1.aktivitātes ietvaros tiks nodrošināts sabiedrības Altum privātais līdzfinansējums 1 385 000 *euro* apmērā.Tādējādi ir paredzēts, ka saskaņā ar Ministru kabineta 2009.gada 17.februāra noteikumiem Nr.164 „Noteikumi par aizdevumiem komersantu konkurētspējas uzlabošanai” (turpmāk – MK noteikumi Nr.164) turpmāk atbalsts tiks sniegts arī saimnieciskās darbības uzsācējiem. Nosacījumi aizdevumu saņemšanai būs identiski kā līdzšinēji 1.3.1.2.aktivitātes ietvaros.[[1]](#footnote-1) Papildus tāpat kā līdzšinēji MK noteikumos Nr.293 kopā ar aizdevumu būs pieejamas procentu likmes subsīdijas, proti personām, kas vēlas uzsākt saimniecisko darbību, piešķir procentu likmes subsīdiju 80% apmērā no procentu maksājumos paredzētā maksājuma, savukārt saimnieciskās darbības veicējiem - 70% apmērā no procentu maksājumos paredzētā apjoma. Šāds procentu subsīdiju maksājumu veikšanas modelis nav pretrunā ar Eiropas Parlamenta un Padomes 2006.gada 5.jūlija Regulas (EK) Nr.1080/2006 par Eiropas Reģionālās attīstības fondu un Regulas (EK) Nr. 1783/1999 atcelšanu 3.panta 2.punkta c) daļu.Aizdevumu piešķiršana saimnieciskās darbības uzsācējiem notiks saskaņā ar Komisijas 2013.gada 18.decembra Regulu (EK) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Regula Nr.1407/2013). Saskaņā ar Komisijas 2006.gada 8.decembra Regulas (EK) Nr. 1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu 45.pantu, finanšu instrumentus nedrīkst ieguldīt grūtībās nonākušos uzņēmumos. Ņemot vērā jauno Komisijas 2014.gada 31.jūlija paziņojumu “Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai” (turpmāk – Pamatnostādnes), ir veikti grozījumi MK noteikumu Nr.164 16.1. un 34.4.punktā, nosakot jaunās grūtībās nonākuša komersanta pazīmes. Papildus EM informē, ka saskaņā ar Pamatnostādņu 24 b) punktu, tādus uzņēmumus, kas ir pastāvējuši mazāk nekā trīs gadus, neuzskata par grūtībās nonākušiem uzņēmumiem, izņemot, ja tie atbilst 20. punkta c) apakšpunkta nosacījumam. Pamatnostādņu 20.punkta c) apakšpunkts nosaka to pašu, kas minēts Regulas Nr.1407/2013 4.panta 3 a) punktā un attiecīgi noteikts MK noteikumu Nr.164 16.1 1.., 34.41 un 34.17.punktā.Papildus EM ierosina novirzīt 2 milj. *euro* no 1.3.1.2. aktivitātes atmaksu publiskās finansējuma daļas biznesa inkubatorā iekļautajiem saimnieciskās darbības uzsācējiem, kas tiek finansēti darbības programmas “Uzņēmējdarbība un inovācijas” papildinājuma 2.3.2.1.aktivitātes “Biznesa inkubatori” ietvaros. Ņemot vērā, ka atmaksu publiskā finansējuma daļa nav vairs Eiropas Savienības fondu finansējums, tiks novērsts dubultā finansējuma risks. Šāds atmaksu izmantošanas modelis nav pretrunā ar Eiropas Savienības un Kohēzijas fondu regulējošajiem Eiropas un nacionālajiem normatīvajiem aktiem. Saskaņā ar Padomes 2006.gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 78.panta 7.punktu, resursus, kurus fondi guvuši no ieguldījumiem un kuri palikuši pāri pēc visu saistību segšanas, atbildīgo dalībvalstu kompetentās iestādes atkārto izmanto pilsētu attīstības projektu vai maziem un vidējiem uzņēmumiem. Tādējādi EM slēgs līgumu ar sabiedrību Altum par šo atmaksu finansējuma izlietošanas, uzraudzības un piešķiršanas kārtību.Šī finansējuma nepieciešamību nosaka, ka biznesa inkubatora operatoram saskaņā ar iepirkuma tehnisko specifikāciju gada laikā ir jāsasniedz rādītājs „Veiksmīgi inkubētie MVK, t.i. sīkie, mazie un vidējie komersanti) vismaz 5 gab. Par veiksmīgi inkubētu MVK tiek uzskatīts komersants, kurš inkubācijas laikā ir spējis piesaistīt privāto finansējumu savai attīstībai vismaz 20 000 *euro* apmērā no kredītiestādes, formāla riska kapitāla vai sabiedrības Altum programmas. Ņemot vērā tirgus nepilnību analīzi, kas nosaka, ka komercbankas nereti nevēlas sniegt atbalstu biznesa uzsācējam, kā arī atsaucoties uz Eiropas Komisijas norādījumiem[[2]](#footnote-2), kas nosaka, ka nevar kombinēt divas Eiropas Savienības fondu programmas par tām pašām attiecināmajām izmaksām, komersantam, kurš saņem inkubācijas pakalpojumus, nevar tikt sniegts saimnieciskās darbības uzsākšanas atbalsts. Šādā veidā, piešķirot papildus finansējumu no ES fondu atmaksām, tiks nodrošināta aizdevumu piešķiršana saimnieciskās darbības uzsācējiem, kas darbojas biznesa inkubatora operatorā. Tādējādi saimnieciskās darbības uzsācējs varēs griezties sabiedrībā Altum un, ja tas atbildīs MK noteikumu Nr.164 III2 nodaļas prasībām, tiks finansēts no papildus piešķirtā finansējuma sabiedrībai Altum.Ņemot vērā, ka 2.2.1.4.1.aktivitātes ieviešana saskaņā ar spēkā esošo MK noteikumu Nr.238 redakciju ir pagarināta līdz 2015.gada 31.decembrim, grozīts termiņš MK noteikumos Nr.164, paredzot, ka līgumu noslēgšanas termiņš ir 2015.gada 31.decembris.Ņemot vērā, ka saskaņā ar spēkā esošo MK noteikumu Nr.238 48.punktu, kas nosaka, ka otrās projektu iesniegumu atlases kārtas ietvaros izmaksas, kas paredzētas atbalstam saimnieciskās darbības uzsācējiem ir attiecināmas ar 2014.gada 1.oktobri, kā arī ņemot vērā, lai nodrošinātu nepārtrauktu atbalstu saimnieciskās darbības uzsācējiem, grozījumu projekts paredz, ka sabiedrība Altum var sniegt atbalstu saimnieciskās darbības uzsācējiem saskaņā ar šiem grozījumiem MK noteikumos Nr.164 ar 2014.gada 1.oktobri, kā arī to, ka MK noteikumi Nr.293 ietver gan valsts atbalsta normas, gan nosacījumus par aktivitātes ieviešanu, EM ierosina papildināt MK noteikumu grozījumus, nosakot, ka no 2014.gada 1.oktobra līdz šo noteikumu III2 nodaļas spēkā stāšanās brīdim saimnieciskās darbības uzsācējiem piešķirtajam atbalstam piemēro MK noteikumu Nr.293 III sadaļu “Nosacījumi personām, kas vēlas uzsākt saimniecisko darbību, un saimnieciskās darbības uzsācējiem”. Lai arī pamatā tiesību normai atpakaļejošu spēku nevar piešķirt, jo tas izriet no tiesiskas valsts principa, konkrētajā gadījumā šāds regulējums nekādā veidā neaizskar gala saņēmēju tiesības (netiek ietekmēts tā pienākumu/tiesību loks), bet ir tiem labvēlīgāks, jo tiek nodrošināts, ka nav pārrāvums konkrētā atbalsta saņemšanai. Ņemot augstāk minētos apstākļus, ir konstatējams, ka būtu piemērojams izņēmuma gadījums, kas tiesību teorijā un doktrīnā atsevišķos gadījumos ir pieļaujams, proti, var noteikt, ka normai ir atpakaļejošs spēks.Lai nodrošinātu nepārtrauktību atbalsta sniegšanā saimnieciskās darbības uzsācējiem, līdz š.g. 14.novembrim sabiedrība Altum slēdza līgumus un izsniedza aizdevumus saskaņā ar MK noteikumiem Nr.293, savukārt ar š.g.14.novembri sabiedrība Altum pieņem jaunus pieteikumus, izskata tos, bet neslēdz līgumus ar atbalsta pretendentiem. Tās atbalsta pretendentu lietas, kuras iesniegtas līdz š.g.14.novembrim un kurām pietrūks Eiropas Sociālā fonda finansējums (būs pārsniegts 1.3.1.2.aktivitātē pieejamais finansējums, kā arī papildus pieejami procentu ieņēmumu līdzekļi), tiks finansētas no ERAF līdzekļiem 2.2.1.4.1.aktivitātes ietvaros.Papildus noteikumu projekts paredz, ka atbalstu nepiešķir saimnieciskās darbības uzsācējiem, kas saņēmuši atbalstu darbības programmas “Cilvēkresursi un nodarbinātība” papildinājuma 1.3.1.2.aktivitātes “Atbalsts pašnodarbinātības un uzņēmējdarbības uzsākšanai” ietvaros. Tas skaidrojums, ka Starta programma ieviešana tiek turpināta 2.2.1.4.1.aktivitātes ietvaros, tādējādi tiek mainīts tikai finansējuma avots no kā tiek finansēts aizdevums saimnieciskās darbības uzsākšanai (Eiropas Sociālais fonds vai ERAF).Papildus EM informē, ka jautājums 2014.gada 27.oktobrī tika pieteikts izskatīšanai rakstiskajā procedūrā Valsts atbalsta programmas koordinācijas konsultatīvajā padomē. 2014.gada 27.oktobra Valsts atbalsta programmas koordinācijas konsultatīvās padomes sēdes Nr.14 lēmumā nav minēti iebildumi par atbalstu saimnieciskās darbības uzsācējiem, kas minēti šajos MK noteikumu Nr.164 grozījumos. Iepriekšminēto lēmumu EM saņēma š.g.28.novembrī. |
| 3. | Projekta izstrādē iesaistītās institūcijas | Projekts šo jomu neskar.  |
| 4. | Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Saimnieciskās darbības uzsācēji |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | EM  |
| 3. | Cita informācija | Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību | Ar tiesību akta projektu tiek ieviesta 2013.gada 18.decembra Komisijas Regula (EK) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Regula Nr.1407/2013). |
|  2. |  Citas starptautiskās saistības | Projekts šo jomu neskar. |
|  3. |  Cita informācija | Projekts šo jomu neskar. |

|  |
| --- |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums |  Ar normatīvo aktu tiek ieviestas Eiropas Savienības tiesību akta prasības: * Regula Nr.1407/2013
 |
|  A |  B |  C |  D |
|  Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) |  Projekta vienība, kas pārņem vai ievieš katru šīs tabulas A ailē minēto ES tiesību akta vienību |  Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā |  Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu. Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas Nr.1407/2013 1.pants*  | *Noteikumu projekta 14.punkts (ar ko papildina MK noteikumus Nr.164 ar 34.16 punktu)* | *ieviesta pilnībā* | *neparedz stingrākas prasības* |
| *Regulas Nr.1407/20136 2.panta 2.punkts* | *Noteikumu projekta 14.punkts (ar ko papildina MK noteikumus Nr.164 ar 34.14 un 34.23 punktu)* | *ieviesta pilnībā* | *neparedz stingrākas prasības* |
| *Regulas Nr.1407/20136 3.panta 2.punkts* | *Noteikumu projekta 14.punkts (ar ko papildina MK noteikumus Nr.164 ar 34.23 punktu)* | *ieviesta pilnībā* | *neparedz stingrākas prasības* |
| *Regulas Nr.1407/20136 4.panta 3.punkts* | *Noteikumu projekta 15.punkts (ar ko papildina MK noteikumus Nr.164 ar 34.17 punktu)* | *ieviesta pilnībā* | *neparedz stingrākas prasības* |
| *Regulas Nr.1407/20136 6.panta 1.punkts* | *Noteikumu projekta 14.punkts (ar ko papildina MK noteikumus Nr.164 ar 34.15 punktu)* | *ieviesta pilnībā* | *neparedz stingrākas prasības* |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  *Projekts šo jomu neskar.* |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | *Projekts šo jomu neskar.* |
|  Cita informācija |  *Nav.* |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1.apakšpunktā un jau tikusi norādīta arī V sadaļas 2.punkta ietvaros |
|  A |  B |  C |
|  Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei |  Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību. Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde |  Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
|  *Projekts šo jomu neskar.* |  *Projekts šo jomu neskar.* |  *Projekts šo jomu neskar.* |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  *Projekts šo jomu neskar.* |
|  Cita informācija |  *Nav.* |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās EM un sabiedrība Altum. |
| 2. | Projekta izpildes ietekme uz pārvaldes funkcijām | MK noteikumu projekta izpilde tiks nodrošināta EM un sabiedrības Altum esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | MK noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | MK noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | MK noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

**Anotācijas II, IV, VI sadaļa – projekts šo jomu neskar**

Ekonomikas ministre D.Reizniece-Ozola

Vīza: Valsts sekretārs M.Lazdovskis

12.12.2014. 12:14

2281

E.Dlohi

67013082; Elina.Dlohi@em.gov.lv

1. 2009.gada 31.marta noteikumi Nr.293 “Noteikumi par darbības programmas “Cilvēkresursi un nodarbinātība” papildinājuma 1.3.1.2.aktivitāti “Atbalsts pašnodarbinātības un uzņēmējdarbības uzsākšanai”” (turpmāk – MK noteikumi Nr.293) [↑](#footnote-ref-1)
2. Eiropas Komisijas Reģionālās politikas ģenerāldirektorāta veiktā audita par Eiropas Reģionālās attīstības fonda līdzfinansēto finanšu vadības instrumentu aktivitāšu īstenošanu Latvijā un audita rezultātiem gala ziņojums 15.03.2013. Nr. ARES (2013) 3475452), [↑](#footnote-ref-2)